Woluwe-Saint-Lambert / Sint-Lambrechts-Woluwe

Woluwe-Saint-Lambert / Sint-Lambrechts-Woluwe ass eng vun den 19 zweesproochege belsche Gemengen an der Haaptstadregioun Bréissel. Se huet ronn 48.000 Awunner an zielt zu den éischte residentielle Gemengen an der Haaptstadregioun.

D'Gemeng grenzt am Süden u Woluwe-Saint-Pierre, am Westen un Etterbeek, Schaerbeek an Evere, an am Norden an am Osten un d'Gemenge Zaventem a Kraainem, déi allebéid am Flämesche Brabant leien.

Den Numm vun der Gemeng geet engersäits zeréck op hire Patréiner, de Lambert vu Maastricht, an anerersäits op d'Baach Woluwe, déi vu Süden no Norden derduerchleeft.

 Kuckeswäertes 

 D'Kierch Saint Lambert/Sint Lambertus mat engem Tuerm aus dem 12. Joerhonnert;
 D'Schlass Hof van Brussel (16. Jh.)
 Hof ter Mussen, en ale Bauerenhaff mat enger Scheier vu 1741;
 Hof ten Berg, en fréier Dependenz vun der Abtei vu Forest;
 D'Walfaartskapell Lenneke Mare, gebaut ëm 1350;
 eng Wandmille vu 1767;
 D'Art deco-Stadhaus op der Tombergplaz, gebaut (1937-1939).

 Politik 
Am Gemengerot huet d'Lëscht vum Buergermeeschter (LB) d'absolut Majoritéit. Dës gëtt vum Olivier Maingain, dem Spëtzemann vum FDF, gefouert.
 Um Spaweck 
 Site vun der Gemengeverwaltung

Kategorie:Gemengen an der Haaptstadregioun Bréissel